AdWords

Χρέωση

Οι διαφημιστές χρεώνονται όταν οι χρήστες του διαδικτύου οδηγούνται επιτυχώς (κάνουν click) στις ιστοσελίδες των διαφημιζομένων μέσω των μηνυμάτων και οι συνεργαζόμενες ιστοσελίδες εισπράττουν ένα τμήμα του εισοδήματος που παράγεται. (Το AdWords έχει εξελιχθεί στη βασική πηγή εσόδων της Google. Τα συνολικά διαφημιστικά έσοδα ανήλθαν στα 43,7 δισεκατομμύρια δολάρια ΗΠΑ το 2012.) Το ποσό που χρεώνεται ο διαφημιζόμενος καθορίζεται με βάση τον αριθμό των χρηστών που οδηγούνται επιτυχώς (PPC - Pay Per Click), δηλαδή το κόστος ανά 100 κλικ (CPC),  το κόστος ανά αγορά (CPA - Cost Per Acquisition) και το κόστος ανά 1000 προβολές (CPM). Η μίνιμουμ χρέωση ανά 1000 προβολές για τη συμμετοχή σε μια δημοπρασία είναι 25 cent. Δεν υπάρχει μίνιμουμ χρέωση αν κλικ (CPC). Το Google, επίσης, παρέχει μια λίστα σχετικών ιστοσελίδων για να διαλέξει ο διαφημιζόμενος και η χρέωση γίνεται με βάση τον αριθμό προβολών (CPI) ή των κλικ (CPC).

Μορφή διαφημιστικών

Τα διαφημιστικά μηνύματα της Google είναι σύντομα και αποτελούνται από έναν τίτλο 25 χαρακτήρων, δύο γραμμές κειμένου των 35 χαρακτήρων έκαστη και μια διεύθυνση URL των 35 χαρακτήρων επίσης. Τα μεγέθη των διαφημιστικών μηνυμάτων ακολουθούν τα πρότυπα του Interactive Advertising Bureau (IAB).

Αποκλεισμός διευθύνσεων IP

Επιπλέον της τοποθέτησης διαφημιστικών μηνυμάτων με βάση την περιοχή, την γλώσσα και το κοινό, η τοποθέτηση μπορεί να γίνει με αποκλεισμό συγκεκριμένων διευθύνσεων IP που ο χρήστης δεν επιθυμεί την προβολή τους. Ο αριθμός των αποκλειόμενων διευθύνσεων μπορεί να φτάσει και τις 500. Η στόχευση χρηστών μπορεί να γίνει και με αποκλεισμό συγκεκριμένων τοποθεσιών.

AdWords Express

Το Google Adwords Express είναι μια υπηρεσία που απευθύνεται σε μικρές επιχειρήσεις και απλοποιεί τη διαχείριση διαφημιστικών δράσεων, αυτοματοποιώντας τη χρήση των λέξεων- κλειδιών και την τοποθέτηση διαφημιστικών μηνυμάτων. Το Google Adwords Express (πρώην Google Boost) υποστηρίζει και επιχειρήσεις που δεν έχουν δική τους ιστοσελίδα κατευθύνοντας τους χρήστες σε σελίδες με καταχώρηση της επιχείρησης. Με τη χρήση του διαχειριστικού πίνακα του Google Adwords, οι διαφημιστές μπορούν να καταχωρήσουν λέξεις- κλειδιά, θέματα, δημογραφικές προτιμήσεις κλπ. Ακολούθως, το Google τοποθετεί σχετικές διαφημίσεις σε ιστοσελίδες που θεωρεί σχετικές με βάση το περιεχόμενο. Ακόμη, υπάρχει η δυνατότητα τοποθέτησης διαφημιστικού μηνύματος σε ένα ολόκληρο διαφημιστικό block αντί για το χωρισμό του τελευταίου σε 2 ή 4 διαφημίσεις με στόχο την υψηλότερη δυνατή προβολή.

Remarketing

Το Remarketing είναι μία επιλογή στο Google Adwords που επιτρέπει την προβολή διαφημίσεων σε όσους χρήστες έχουν ήδη επισκεφτεί μια ιστοσελίδα με στόχο τη δημιουργία ενός εξειδικευμένου κοινού. Το Remarketing του Google Adwords έχει το μεγαλύτερο ποσοστό μετατροπής χρηστών σε αγοραστές (conversion rates).

Επεκτάσεις

Οι επεκτάσεις είναι μία επιλογή του Google Adwords που ενισχύει μια εκστρατεία Adwords, προβάλλοντας επιπλέον πληροφορίες εντός του διαφημιστικού μηνύματος. Οι πληροφορίες που μπορούν να προβληθούν μέσω επεκτάσεων είναι η διεύθυνση, το τηλέφωνο της επιχείρησης ή περισσότερους συνδέσμους. Οι επεκτάσεις έχουν σχεδιαστεί για να μεγιστοποιούν τον αριθμό των click. Εμφανίζονται στο Δίκτυο Αναζήτησης (πάνω από τα αποτελέσματα) και αναλόγως του είδους της επέκτασης μπορεί να εμφανιστούν στο Διαφημιστικό Δίκτυο. Τα Adwords προβάλλουν τις επεκτάσεις μιας διαφήμισης όταν υπολογίζουν ότι αυτές θα ενισχύσουν την απόδοση της διαφημιστικής καμπάνιας ή όταν μια διαφήμιση έχει πολύ υψηλό ranking για να εμφανιστούν.

Η κατανομή των AdWords

Όλα τα διαφημιστικά μηνύματα AdWords έχουν το δικαίωμα να προβληθούν στο www.google.com. Οι διαφημιζόμενοι έχουν την επιλογή να προβάλλουν τις διαφημίσεις τους στα συνεργαζόμενα με τη Google δίκτυα όπως το AOL search, το Ask.com, και το Netscape.

Google Display Network (GDN)

Το Google Display Network (GDN) είναι ουσιαστικά η άλλη πλευρά του διαφημιστικού μοντέλου της Google. Το Google Display Network παρουσιάζει διαφημίσεις AdWords σε ιστοσελίδες που δεν είναι μηχανές αναζήτησης. Οι ιστοσελίδες περιεχομένου που υποστηρίζουν την προβολή AdWords είναι εκείνες που χρησιμοποιούν τις υπηρεσίες AdSense και DoubleClick. Το AdSense χρησιμοποιείται από τους ιδιοκτήτες ιστοσελίδων που επιθυμούν να δημιουργήσουν έσοδα από προβολή διαφημίσεων. Τα ποσοστά μετατροπής CTR (click through rates) στο Google Display Network είναι συνήθως αρκετά μικρότερα από το δίκτυο της αναζήτησης. Το Google καθορίζει αυτόματα το αντικείμενο των σελίδων και παρουσιάζει διαφημίσεις με βάση λίστες από λέξεις κλειδιά του διαφημιστή. Υπάρχουν διάφορα είδη διαφημίσεων που "τρέχουν" στο Google Display Network συμπεριλαμβανομένων διαφημίσεων κειμένου, εικόνας (banners), διαφημίσεων κειμένου για κινητές συσκευές ακόμα και διαφημίσεις βίντεο εντός σελίδας.

Ανταγωνιστικές υπηρεσίες

Ο βασικός ανταγωνιστής του Google Adwords είναι το Yahoo! Search Marketing και το Bing Ads. Από το 2010, το Yahoo συνεργάζεται με τη Microsoft, παραχωρώντας τον έλεγχο της λειτουργίας των διαφημίσεων του Yahoo! Search Marketing. Και οι δύο λογαριασμοί λειτουργούν ως Bing Ads.

Διαχείριση λογαριασμών στο AdWords

Οι διαφημιστικές εταιρείες και οι σύμβουλοι επιχειρήσεων προσφέρουν τη διαχείριση ενός λογαριασμού Google AdWords ως επαγγελματική υπηρεσία.  Αυτό επιτρέπει σε επαγγελματίες χωρίς εμπειρία στη διαφήμιση να αποκτήσουν ένα διεθνές κοινό. Η Google έχει υλοποιήσει και δύο ξεχωριστά προγράμματα, το Google Partner Program και το Google Individual Qualification Program για τον έλεγχο και την πιστοποίηση των ιδιωτών και των εταιρειών που διαχειρίζονται λογαριασμούς Google AdWords. Επιπλέον, η Google διαθέτει επίσης και το λογισμικό διαχείρισης λογαριασμού AdWords Editor.

My Client Center

Μια ακόμα υπηρεσία στο πλαίσιο του Google AdWords είναι το My Client Center που είναι διαθέσιμη στους Google Professionals (ακόμα κι αν δεν πληρούν τα κριτήρια ή δεν έχουν περάσει τις εξετάσεις). Κάθε Google Professional μπορεί να διαχειρίζεται πολλούς λογαριασμούς χωρίς να χρειάζεται να κάνει login σε κάθε λογαριασμό ξεχωριστά.

Google Adwords Keyword Planner

Το Google Adwords Keyword Planner (πρώην Keyword Tool) δημιουργεί λίστες με λέξεις- κλειδιά για συγκεκριμένες ιστοσελίδες.

Google Display Planner

Google Display Planner είναι ένα εργαλείο που αναγνωρίζει λέξεις- κλειδιά σε διάφορα δίκτυα προβολής και με αυτό τον τρόπο ενισχύει την αποτελεσματικότητα των διαφημιστικών δράσεων και εντοπίζει σχετικούς χρήστες για κάθε επιχείρηση.

Google Click-to-Call

Το Google Click-to-Call ήταν μια υπηρεσία της Google που επέτρεπε στους χρήστες να τηλεφωνούν σε διαφημιζόμενους από τα αποτελέσματα των αναζητήσεων. Το Google Click-to-Call ανακλήθηκε το 2007. 
Μια παρεμφερής υπηρεσία ήταν διαθέσιμη και στους Χάρτες Google. Στην έκδοση Froyo του λειτουργικού συστήματος Google Android, διάφορες διαφημίσεις περιελάμβαναν μια αντίστοιχη υπηρεσία όπου ο χρήσης μπορούσε εύκολα να καλέσει ένα διαφημιζόμενο.
Στο λειτουργικό σύστημα iOS, οι αριθμοί τηλεφώνου αναγνωρίζονται αυτόματα και οι προγραμματιστές μπορούν να δημιουργήσουν άμεσους συνδέσμους προς τις εφαρμογές τηλεφώνου, παρέχοντας παρεμφερή -αν όχι ακριβώς την ίδια- λειτουργία.